钦定古今图书集成/明伦汇编/闺媛典/第062卷 > 洞庭妇人〈乡民妻附〉
## 钦定古今图书集成/明伦汇编/闺媛典/第062卷 > 洞庭妇人〈乡民妻附〉

按《苏州府志》：“洞庭妇人，少年美丽，为倭所掠。前过独
板桥，妇畏缩未登，一倭引其手，犹不肯举步。又一倭
前后扶曳，侧足而进，至桥心，妇两手坚握倭臂，号呼
踊而堕水，二倭为所牵，力不能展，俱溺死。一乡民夫
妇相携而奔，遇倭至，避匿，渡僧桥下，破船内，倭搜得
之，杀其夫妇，叫骂不从。傍一倭提妇发，一倭执刀，示”
将杀状。妇瞋目，骂益厉，竟为腰斩，掷尸河下而去。其
夫中刃未绝，得不死。收葬，妇终身不娶，名氏俱不传。